laion/Wikipedia-Exotic huggingface dataset:
פסטיבל הדלעת של ניו המפשייר

פסטיבל הדלעת של ניו המפשייר (מכונה גם פסטיבל הדלעת של קין, בין השנים 1991 ל-2014 ופסטיבל הדלעת של לקוניה בשנת 2015; מכונה לעיתים קרובות פסטיבל הדלעת) הוא פסטיבל דלעת המתקיים בלקוניה, ניו המפשייר, ארצות הברית לפני ליל כל הקדושים. בכל שנה, תושבי ניו המפשייר ואזרחי ארצות הברית מנסים לצבור את המספר הגדול ביותר של פנסי ג'ק-או-לנטרן במקום אחד ומנסים להשתוות או לשבור את השיא העולמי שקבעה העיר קין. (שם נחגג הפסטיבל במקור) הפסטיבל שהתקיים בשנת 2014 ספג תודעה ציבורית היות שבמהלכו היו פרעות ומקרי אלימות. בעקבות כך, חל איסור לקיים את הפסטיבל בשנה שלאחר מכן. לקוניה הפכה לעיר המארחת של הפסטיבל בשנת 2015. בעשור הראשון לקיומו, פסטיבל הדלעת של קין קבע מחדש בכל שנה את השיא של "המספר הגדול ביותר של פנסי ג'ק-או-לנטרן דולקים". ב-25 באוקטובר 2003, נכנס השיא באופן רשמי לספר השיאים של גינס, כאשר במהלך אותו הפסטיבל הודלקו 28,952 פנסי ג'ק-או-לנטרן. ב-21 באוקטובר 2006 הפסטיבל התקיים במסצ'וסטס ובמהלכו הודלקו 30,128 פנסי ג'ק-או-לנטרן ובכך נשבר השיא שנקבע בפסטיבל שחל שלוש שנים קודם לכן. ב-19 באוקטובר 2013 התקיים הפסטיבל בקין ובמהלכו נשבר השיא, כאשר הודלקו 30,581 פנסי ג'ק-או-לנטרן. להלן מספר פנסי הג'ק-או-לנטרן שהודלקו במרוצת השנים בכל פסטיבל: 1991: פסטיבל הקציר - 600 1992: שיא גינס ראשון - 1,628 1993: שיא גינס שני - 4,817 1994: שיא גינס שלישי - 10,540 1995: פסטיבל הדלעת הגשום - 9,812 1996: שיא גינס רביעי - 13,044 1997: שיא גינס חמישי - 13,432 1998: שיא גינס שישי - 17,693 1999: פסטיבל הדלעת - 16,349 2000: שיא גינס שביעי - 23,727 2001: פסטיבל הדלעת - 22,633 2002: פסטיבל הדלעת הגשום השני - 18,882 2003: שיא גינס שמיני - 28,952 2004: פסטיבל הדלעת - 27,584 2005: פסטיבל הדלעת - 22,157 2006: פסטיבל הדלעת - 24,682 2007: פסטיבל הדלעת - 25,644 2008: פסטיבל הדלעת - 22,568 2009: פסטיבל הדלעת - 29,762 2010: 20 שנים לפסטיבל הדלעת - 22,943 2011: פסטיבל הדלעת "Let it Shine!" - 16,186 2012: פסטיבל הדלעת - 29,381 2013: שיא גינס תשיעי - 30,581 (השיא טרם נשבר) 2014: פסטיבל הדלעת - 21,912 2015: 25 שנים לפסטיבל הדלעת (פסטיבל הדלעת של לקוניה) - 9,567 מדיה וקבצים בנושא פסטיבל הדלעת של ניו המפשייר בוויקישיתוף אתר האינטרנט הרשמי של פסטיבל הדלעת של ניו המפשייר (באנגלית) Keene City Council rejects pumpkin fest permit | Concord Monitor, web.archive.org, ‏2015-04-07 Adam Sexton, It's official: Laconia will host this year's pumpkin festival, WMUR, ‏2015-04-24 (באנגלית) Paula Tracy, First Laconia Pumpkin Fest does not break Keene's world record, WMUR, ‏2015-10-25 (באנגלית) Guinness World Records entry for jack-o'-lanterns (Note: as of October 22, 2006, this link was broken and all reasonable searches failed to find it.) "Happy Halloween!!". Guinness World Records. October 31, 2007. Retrieved October 18, 2009. ALYSSA DANDREA Sentinel Staff, Smiles, pumpkins abound as Keene breaks jack-o'-lantern record, SentinelSource.com (באנגלית)
פיקו אלכסנדר

אלכסנדר לוקאש ג'וגלה (באנגלית: Alexander Lukasz Jogalla; נולד ב-3 ביוני 1991) הוא ידוע בשם פיקו אלכסנדר (Pico Alexander), הוא שחקן תיאטרון, קולנוע וטלוויזיה אמריקאי. אלכסנדר לוקאש ג'וגלה נולד בעיר ניו יורק וגדל בשכונה פארק סלופ (אנ') בברוקלין. הוריו הם מגדלנה דסקור וצלם הקולנוע לוקאש ג'וגלה (אנ'), שניהם מהגרים פולנים מקרקוב. יש לו אחות קטנה, קלרה. סבו היה השחקן הפולני יז'י גוג'לה (פול') (1940 - 2018), וסבא רבא שלו היה העיתונאי הפולני המוערך יז'י טורוביץ' (אנ'). שם הבמה שלו, "פיקו", הוא כינוי מילדות. הוא סיים את לימודיו בתיכון לאמנויות פיורלו לה גוארדיה (אנ') במנהטן ב-2009 ולאחר מכן סיים תואר ראשון בחוג לאמנויות באוניברסיטת ראטגרס. תפקידי התיאטרון של אלכסנדר כוללים את "העיירה שלנו","פאנק רוק" ו"מה שעשיתי בקיץ האחרון". בשנת 2009 הופיע לראשונה בסרט הקצר "Turban" ובשנת 2010 שיחק בסרט הקצר "Get Set GO!". הוא הופיע כאורח במספר סדרות טלוויזיה, כולל "יומני קארי", "בית אלפא", "המעקב", "שוטרים בדם" "המעקב", ו"כתום זה השחור החדש". בשנת 2014 הוא שיחק בדרמת הפשע של ג'יי. סי. צ'נדור "שנה קשוחה מאוד". בשנת 2016 שיחק בסרט "התפכחות" (אנ') לצד לוגאן לרמן. בשנת 2017 שיחק את טריי וונדלה בסרט המלחמה הקומי "מכונת מלחמה" של שירות הזרמת המדיה "נטפליקס". באותה שנה הוא שיחק את מושא האהבה של ריס ווית'רספון, בסרט הקומדיה הרומנטית "כולם חוזרים הביתה" (אנ'). בשנת 2018 הוא נתן את קולו למשחק המחשב "Red Dead Redemption 2 של Rockstar Games", כששיחק את קיראן. בשנת 2022 הוא גילם את דמותו של מייק שובין בעונה השנייה של סדרת הנעורים "אחת שיודעת" מבית HBO Max. בשנת 2023 גילם את ג'וש בסדרת הדרמה הפסיכולוגית "סיינט איקס" (אנ') מבית רשת הולו. פיקו אלכסנדר, ברשת החברתית אינסטגרם פיקו אלכסנדר, במסד הנתונים הקולנועיים IMDb (באנגלית) פיקו אלכסנדר, באתר AllMovie (באנגלית) פיקו אלכסנדר, במסד הנתונים הקולנועיים KinoPoisk (ברוסית) "Profile". Chimtic.netfirms.com. אורכב מ-המקור ב-2015-07-09. נבדק ב-2016-01-30. Soloski, Alexis (20 בנובמבר 2014). "Actors in 'Punk Rock' Tap Into Teenage Alienation". Nytimes.com. נבדק ב-29 באוקטובר 2017. {{cite web}}: (עזרה) "Alexander Jogalla". אורכב מ-המקור ב-8 ביולי 2015. נבדק ב-7 ביולי 2015. {{cite web}}: (עזרה) "Aleksander Łukasz "Pico" Jogałła (M.J. Minakowski, Genealogia potomków Sejmu Wielkiego)". Sejm-wielki.pl. נבדק ב-2016-01-30. "Rising Star Pico Alexander Talks Social Media, Bioluminescence and Taking Risks". HuffPost. 2015-06-05. נבדק ב-2020-06-22. "For the Record" (PDF). Static1.squarespace.com. נבדק ב-29 באוקטובר 2017. {{cite web}}: (עזרה) "Rutgers Theater Company and George Street Playhouse Present "Our Town" | Mason Gross School of the Arts". Masongross.rutgers.edu. נבדק ב-2016-01-30.(הקישור אינו פעיל) "Pico Alexander, Noah Galvin, Kristine Nielsen and More to Lead Signature's WHAT I DID LAST SUMMER". Broadwayworld.com. נבדק ב-2016-01-30.
מיתוס הממתקים המורעלים

מיתוס הממתקים המורעלים הוא מיתוס שמתייחס לאנשים הטומנים סוגי רעל שונים וחפצים חדים (כמו זכוכית, סכין גילוח, סיכות וכולי) בתוך הממתקים שהם מחלקים בעת ליל כל הקדושים, במטרה לפגוע בילדים אקראיים. בעקבות כך, נזהרים הוריהם של הילדים בעת ליל כל הקדושים, במהלך איסוף הממתקים. נכון לשנת 2020, טרם הוכחו מקרי מוות שנגמרו כתוצאה מהרעלת ממתקים. בדרך כלל, צובר המיתוס הד תקשורתי לאחר שילדים מתים בפרקי זמן סמוכים לליל כל הקדושים. כתוצאה מהמוות שלהם, צצות השערות שהרעלת ממתקים גורם התמותה שלהם. ישנם מקרים נדירים בהם משתמשים במיתוס הזה במטרה לכסות על רצח או מוות שנגרם בשוגג במהלך ליל כל הקדושים. פולקלוריסטים, חוקרים ומומחי אכיפת החוק אומרים כי המיתוס על הממתקים המורעלים "לא בהכרח נכון". בעקבות החששות ממקרים כאלה, עלתה המודעות בנושא. הטענות שיש אנשים שמחלקים לילדים ממתקים מורעלים צצו לראשונה בתקופת המהפכה התעשייתית. באותה העת, נהגו לחלק לילדים ממתקים תוצרת בית. כתוצאה מכך, הוחדרו לאותם הממתקים חומרים רעילים וחפצים מסוכנים. בשנות ה-90 של המאה ה-19 ובעשור הראשון של המאה ה-20 נחקר הנושא על ידי מנהל המזון והתרופות האמריקאי ולא נמצאו שום הוכחות שמאששות את המיתוס. מדיה וקבצים בנושא מיתוס הממתקים המורעלים בוויקישיתוף Joel Best, Gerald T. Horiuchi, The Razor Blade in the Apple: The Social Construction of Urban Legends, Social Problems 32, 1985-06-01, עמ' 488–499 doi: 10.2307/800777 Jan Harold Brunvand, Encyclopedia of Urban Legends, ABC-CLIO, 2012, ISBN 978-1-59884-720-8. (באנגלית) Jonathan Pitts, Halloween activities address adult fears, too, baltimoresun.com David Sharos, Trunk or Treat event offers safe alternative for Aurora-area residents, chicagotribune.com Kawash, Samira (2013). Candy: A Century of Panic and Pleasure. New York: Faber & Faber, Incorporated. pp. 27–72. ISBN 9780865477568. Kawash, Samira (2013). Candy: A Century of Panic and Pleasure. New York: Faber & Faber, Incorporated. pp. 64–66. ISBN 9780865477568.
אלנטייד

אלנטייד (בקורנית: Kalan Gwav, שמשמעותו היום הראשון של החורף, או Nos Kalan Gwav), המכונה גם יום אלן הקדוש או חג סנט אלן, הוא פסטיבל שמתקיים בקורנוול ונחגג באופן מסורתי בליל 31 באוקטובר, כמו גם בשעות היום שאחריו, וידוע במקומות אחרים בשם אולהלוטייד. הפסטיבל נחשב כחלק מחגי קדושים נוצרים. אלנטייד ידוע גם בשם "Allan Night" ו-"Allan Day". מקור השם אלנטייד נובע ככל הנראה מאותו המקור של הולנטייד (ויילס והאי מאן) וליל כל הקדושים עצמו, שידוע בשמו האלווין. להלן תיאור הפסטיבל כפי שנחגג בפנזנס בתחילת המאה ה-19: בחנויות בפנזנס היו מוצגים תפוחים, שהיו תפוחים גדולים ומלוטשים מאוד. ביום הפסטיבל עצמו, התפוחים הללו ניתנו כמתנות כאות מזל טוב. נשים מבוגרות היו מניחות את התפוחים האלה מתחת לכריות ומקוות לחלום על האדם איתו יתחתנו יום אחד. — מדיה וקבצים בנושא אלנטייד בוויקישיתוף A Descriptive Catalogue of Ancient Deeds in the Public Record Office: Series A, 3837-6122; Series B, 3871-4232; Series C, 2916-3764; Series D. 1-1330. Hodges Figgis. 1900. p. 197. Radford, Edwin; Radford, Mona Augusta (1961). The Encyclopedia of Superstitions. Barnes & Noble. p. 15. ISBN 9780760702284. A Cornish name for the season usually known as Hallowtide was Allantide. Sim, Alison (8 November 2011). Pleasures and Pastimes in Tudor England. History Press. p. 89. ISBN 9780752475783. The biggest Christian festival of the autumn was the feast of the dead, called Hallowtide or Allantide. It was a spectacular event, designed to help the passage of the souls of the dead through purgatory. After evensong the church bells would be rung to comfort the dead in purgatory and the churches would be illuminated with candles. * Robert Hunt Popular Romances of the West of England 1902 * MA Courtney Folklore and Legends of Cornwall 1890
INaturalist

iNaturalist היא רשת חברתית מקוונת של חוקרי טבע, מדענים אזרחים וביולוגים המבוססת על הרעיון של מיפוי ושיתוף תצפיות של המגוון הביולוגי ברחבי העולם. ניתן לגשת ל-iNaturalist דרך אתר האינטרנט שלה או דרך אפליקציות מובייל. תצפיות שהוקלטו עם iNaturalist מספקות נתונים חופשיים יקרי ערך לפרויקטים של מחקר מדעי, סוכנויות שימור, ארגונים אחרים והציבור. הפלטפורמה של iNaturalist מבוססת על חיפוש מיקור המונים של תצפיות וזיהויים. כל אדם יכול, בעזרת הטלפון שלו, לתעד אורגניזם שפגש ולהעלות את התצפית לאתר. עדויות התצפית יכולות לכלול הקלטת שמע ותמונות של האורגניזם, התצפית עשויה לכלול עדויות כגון מסלולי בעלי חיים, קנים, עקבות וגללים. משתמשים יכולים לשתף מיקומי תצפית בפומבי, "לטשטש" אותם כדי להציג מיקום פחות מדויק, או להפוך את המיקומים לפרטיים. לאחר העלאת התצפית לאתר היא חשופה לכלל הקהילה שיכולה לשפר את הזיהויים בתצפית. תצפיות מסווגות כ-"casual" (ללא ערך מחקרי), ‏ "needs ID" תפצית שדורשת זיהוי או "research grade" תצפית בעלת זיהוי איכותי שיכולה לספק נתונים למחקר. תצפיות ב"רמת מחקר" משולבות במאגרי מידע מקוונים אחרים כמו מתקן המידע העולמי למגוון ביולוגי. למשתמשים יש אפשרות להעניק רישיון לתצפיות, תמונות והקלטות שמע בכמה דרכים, כולל לרשות הציבור, Creative Commons או עם כל הזכויות שמורות. משתמשים יכולים לקיים אינטראקציה עם iNaturalist בכמה דרכים: דרך אתר iNaturalist.org, באמצעות שתי אפליקציות סלולריות: iNaturalist המאפשרת להשתתף ברשת החברתית (עבור iOS / Android) Seek מאפשרת זיהוי בזמן אמת ללא צורך ברישום ומתאימה לילדים מתחת גיל 13 (עבור iOS / Android) באמצעות ארגונים שותפים כגון אתר מתקן המידע למגוון ביולוגי עולמי. באתר iNaturalist.org, המבקרים יכולים לחפש בנתונים הציבורית ולקיים אינטראקציה עם האנשים ולהוסיף תצפיות וזיהויים. האתר מספק כלים למשתמשים רשומים לדון בזיהוי אורגניזם ואישורם. משתמשים יכולים גם ליצור דפי פרויקט לגיוס השתתפות ותיאום עבודה בנושאי העניין שלהם. בנוסף לתצפיות שזוהו על ידי אחרים בקהילה, iNaturalist כולל כלי ראיית מחשב לזיהוי אוטומטי. ניתן לזהות תמונות באמצעות מודל בינה מלאכותית אשר הוכשר במאגר הגדול של תצפיות "ברמת מחקר". בדרך כלל גם אם מערכת הבינה לא הצליחה לזהות את המין המדויק היא יכולה להציע רמות טקסונומיות גבוהות יותר כגון סוג או משפחה. איכות הזיהוי האוטומטי עלול לשגות אם התמונה באיכות נמוכה כגון תאורה גרועה, מטושטשת או מכילה מספר רב של נושאים. בדרך כלל ניתנות הצעות למינים מרובים; ההצעה שהתוכנה מאמינה כי היא הסבירה ביותר נמצאת בראש הרשימה. מדיה וקבצים בנושא INaturalist בוויקישיתוף אתר האינטרנט הרשמי של INaturalist (בשפות מרובות) INaturalist, ברשת החברתית פייסבוק INaturalist, ברשת החברתית אקס (טוויטר) INaturalist, ברשת החברתית אינסטגרם INaturalist, סרטונים בערוץ היוטיוב INaturalist, סרטונים באתר Vimeo INaturalist, הבלוג הרשמי
Grave Halloween

Grave Halloween (בעברית: "קבר ליל כל הקדושים") הוא סרט אימה קנדי, שבוים על ידי סטיבן ר. מונרו, הופק על ידי ג'ון פרינס והופק בפועל על ידי טום ברי, פול הרצברג וליסה מ. הנסן. הסרט הוא סרט טלוויזיה שהופץ לראשונה ב-19 באוקטובר 2013, בארצות הברית. הסרט מתרחש ביפן, אך הוא צולם בקנדה. ב-31 באוקטובר, סטודנטית אמריקאית ילידת יפן הלומדת באוניברסיטה יפנית, מאיקו (קייטלין ליב), מסכנת את חייה כדי להציל את רוח אמה המתה. היא נוסעת ליער אוקיגהארה כדי למצוא את אמה שהתאבדה. חבריה קייל, טרי ואמבר נוסעים איתה, בתקווה להפיק סרט תיעודי לפרויקט כיתתי. דייב ויין, ממגזין האימה הבריטי Scream, העניק לסרט 1.5 כוכבי זהב מתוך חמישה בסך הכול וקרא לו "נפילה אמיתית". גיא אדמס, מ-British Fantasy Society, אמר כי "הסרט אינו דבר מיוחד אך עם זאת, יש בו מספיק חיים שיהיו שווים את זמן הצפייה של הצופה בו". "Grave Halloween", במסד הנתונים הקולנועיים IMDb (באנגלית) "Grave Halloween", באתר Rotten Tomatoes (באנגלית) "Grave Halloween", במסד הנתונים הקולנועיים KinoPoisk (ברוסית) Grave Halloween, 2013-10-19, נבדק ב-2020-10-30 GRAVE HALLOWEEN: Film Review, THE HORROR ENTERTAINMENT MAGAZINE, ‏2014-10-31 (באנגלית) Grave Halloween. Film Review | The British Fantasy Society, www.britishfantasysociety.org
עיר הנערים

עיר הנערים (באנגלית: Boys Town) הוא סרט ביוגרפי אמריקאי משנת 1938 בבימויו של נורמן טאורוג, עם ספנסר טרייסי ומיקי רוני בתפקידים הראשיים. התסריט הבוסס על עבודת חייו של הכומר אדוארד פלאנגן (אנ') שהקים בנברסקה את "עיר הנערים" - מוסד בו התחנכו נערים ממשפחות הרוסות ומעוטות אמצעים. העלילה היא פיקטיבית אך הבסיס הוא אמיתי. למרות שמדובר בסרט ישן, הוא זכה להתייחסויות ביצירות מאוחרות יותר, כמו למשל בפרק 2 בעונה 2 של הסדרה "חשיפה לצפון". האב פלאנגן (ספנסר טרייסי) מגן על חבורת נערי רחוב שהתפרעו וגרמו נזק לחנותו של דייב מוריס (הנרי האל). הוא מבטיח לשופט לקחת אותם תחת חסותו. פלאנגן משכנע את דייב לתת לו הלוואה ובכסף הוא שוכר בניין באומהה ומקבץ לשם ילדים חסרי בית. המוטו שלו הוא "אין דבר כזה - ילד רע". בעזרת דייב ובעל עיתון משפיע, הרדגרייב (ג'ונתן הייל), הוא מגייס תרומות ומקים בפאתי אומהה מוסד לילדים ממשפחות הרוסות בשם "עיר הנערים". הנערים לומדים מקצוע ומתחזקים את המוסד בראשם עומד ראש עיר שנבחר מידי שישה חודשים על ידי הנערים. בין הנערים נמצא גם נער יהודי שמברך ברכת המוציא לפני האוכל. באחד הימים מתקשר אליו ג'ו מארש (אדוארד נוריס) אסיר על שוד אלים, ומבקש ממנו שייקח למוסד את אחיו וויטי (מיקי רוני) שיצא לתרבות רעה. וויטי הוא שחצן מתנשא וחסר נימוס. הוא מתחצף לפאלנגן ושאר הנערים. רק הילד הקטן פיווי (בוב מטסון) מעריץ אותו. בין הילדים בולט טוני פונסה (ג'ין ריינולדס) הסובל מצליעה. פאלגן מעודד אותו בכך שמספר לו על אדם כמוהו שהפך להיות נשיא ארצות הברית. בראש עיר הנערים עומד פרדי (פרנקי תומאס). עומדות להיערך בחירות והמועמדים הם טום, פרדי וווייטי. טום משתחצן ופלאנגן מארגן תחרות אגרוף בינו לטום שבה הוא מובס. הוא עוזב את המוסד אבל פיווי הקטן רודף אחריו ונדרס. ווייטי אכול רגשות אשמה מסתובב בלילה באומהה ונקלע לשוד בנק אלים עם יריות. הוא נפגע בטעות מהירי ומסתבר שאחד השודדים הוא אחיו שנמלט מהכלא. אחיו גורר אותו לכנסייה ומתקשר לפלאנגן. ווייטי מאושפז במוסד כשסגן השריף שומר עליו. הוא לא מלשין על אחיו. העיתונים מפרסמים שבגלל זה המוסד עומד בסכנת סגירה. הוא מצליח להתחמק ולהיפגש בביתן במוסד עם אחיו ושני שותפיו. הנערים עוקבים אחריו ומתפרצים למקום ביחד עם פלאנגן. ווייטי בהסכמת אחיו מודיע בבכי כי הוא לא השתתף בשוד אלא אחיו וחבריו. לסוף נבחר ווייטי ברוב קולות להיות ראש עיר הנערים והוא מודה בבכי לכולם ובעיקר לפלאנגן. ספנסר טרייסי זכה בפרס אוסקר לשחקן הטוב ביותר. אליאונור גריפין ודור שארי זכו בפרס אוסקר לסיפור הטוב ביותר. מועמדות לפרס אוסקר לסרט הטוב ביותר נורמן טאורוג היה מועמד לפרס אוסקר לבמאי הטוב ביותר. מועמדות לפרס אוסקר לתסריט המעובד הטוב ביותר. מדיה וקבצים בנושא עיר הנערים בוויקישיתוף אתר האינטרנט הרשמי של עיר הנערים (באנגלית) "עיר הנערים", במסד הנתונים הקולנועיים IMDb (באנגלית) "עיר הנערים", באתר נטפליקס "עיר הנערים", באתר AllMovie (באנגלית) "עיר הנערים", באתר Rotten Tomatoes (באנגלית) "עיר הנערים", באתר Box Office Mojo (באנגלית) "עיר הנערים", במסד הנתונים הקולנועיים KinoPoisk (ברוסית) קדימון לעיר הנערים, באתר יוטיוב עיר הנערים, באתר TCM
יום רביעי של האפר

יום רביעי של האפר (בלטינית: Dies Cinerum; בערבית: أربعاء الرماد, בתעתיק: "ארבעא אל ראמד") הוא אחד מהימים הקדושים לנצרות המערבית, ומציין יום אבל שבו מתחילים ימי התענית. ביום זה נוהגים המאמינים למרוח אפר בצורת צלב על ראשם או על מצחם לאות אבל ועשיית תשובה, כהכנה לזיכרון מעשה הגאולה של ישו בפסחא. "יום רביעי של האפר" הוא היום הראשון מתוך תקופת אבל של 40 ימים, המכונה "התענית". תקופה זו מציינת את הימים שהובילו לצליבתו של ישו ומסתיימת ביום המיוחס לקימתו לתחייה. יום זה חל 46 יום לפני חג הפסחא, כך שהוא תמיד נחגג ביום רביעי בין 4 בפברואר ל-10 במרץ. 46 הימים שבין יום רביעי של האפר ובין יום הראשון של חג הפסחא כוללים 40 ימי אבל וששה ימי ראשון בהם מנהג האבל אינו חל. בתקופה זו על הנוצרים המאמינים לנהוג מנהגי אבלות חלקיים. סיומה של תקופת התענית הוא ביום שישי הטוב, שבו לפי המסורת נצלב ישו, ושלושה ימים אחר כך, בחג הפסחא, שבו שב לתחייה. עד כינוסה של מועצת הוותיקן השנייה התנזרו במערב 40 יום מבשר. אולם משנת 1966 ואילך מקיימים את ימי הצום וההינזרות מבשר רק ביום רביעי של האפר וביום שישי הטוב, על פי תקנת האפיפיור פאולוס השישי. לקראת יום רביעי של האפר שורפים את כפות הדקלים שנשמרו מיום ראשון של הדקלים שנחגג שבוע לפני הפסחא אשתקד, ובאפר המתקבל משתמשים בטקס בכנסייה. "יום רביעי של האפר" מצוין ברחבי העולם הנוצרי ביום שלמחרת "יום שלישי השמן", הוא המרדי גרא. הקרנבלים שנערכים ברחבי אמריקה הלטינית, נערכים בתחילת השבוע של יום רביעי של האפר. מדיה וקבצים בנושא יום רביעי של האפר בוויקישיתוף יום רביעי של האפר, באנציקלופדיה הקתולית (באנגלית) ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
Brol

Brol (בעברית: ברול) הוא אלבום הבכורה של הזמרת-יוצרת הבלגית אנג'ל. האלבום יצא לאור ב-5 באוקטובר 2018, על ידי חברת התקליטים Angèle VL Records. מתוך האלבום יצאו תשעה סינגלים. בעטיפת האלבום מופיעה תמונה של אנג'ל כילדה כאשר היא מחייכת ושיני חלב שלה בולטות. הערות: מהדורה מחודשת של האלבום מכילה שני דיסקים. מידע על האלבום Brol באתר MusicBrainz מידע על האלבום Brol באתר AllMusic האלבום Brol באתר Discogs האלבום Brol באתר ספוטיפיי האלבום Brol באתר דיזר האלבום Brol באתר Last.fm האלבום Brol באתר יוטיוב Pourquoi vous devez écouter "Brol", le premier album d'Angèle Angèle: Que veut dire "Brol", le titre très belge de son album, 2018-10-05, נבדק ב-2020-10-30 Ultratop − Goud en Platina – albums 2020, www.ultratop.be French album certifications – Angèle – Brol, www.snepmusique.com (בצרפתית) Brol - Album by Angèle - Spotify Brol, La Suite - Album by Angèle - Spotify
מכה קולה

מכה קולה, משקה קולה הנפוץ בארצות ערב ונועד להתחרות בחברת קוקה-קולה. המשקה נקרא על שם העיר מכה שבערב הסעודית, שהיא העיר הקדושה ביותר לאסלאם. המשקה הומצא על ידי מוסלמי תוניסאי, טאופיק מטולטי, המתגורר בצרפת החל מ-2002. המשקה מיוצר במספר מדינות מוסלמיות (כמו מרוקו) ומשווק ברחבי העולם. בהתאם למצוות הצדקה באסלאם (זכאה), חלק מהפילוסופיה הארגונית של החברה, הוא לתמוך בארגוני צדקה, ובמיוחד בסיוע לפלסטינים. החברה מתחייבת לתרום 10% מרווחיה למימון פרויקטים הומניטריים מובהקים (כמו בתי ספר) באזורים פלסטיניים בפלסטין ועוד 10% למטרות צדקה כלליות במדינות שבהן נמכר המשקה. עמדה אקטיביסטית זו משתקפת בסלוגן החברה, המופיע על כל מוצריה: "לנער את המצפון". החברה גם מציעה לצרכנים להימנע מלערב את המשקה עם אלכוהול, בהתאם לאיסור המוסלמי על צריכת אלכוהול. מכה היא העיר האסלאמית הקדושה ביותר, אשר מספקת את שמו של המותג ומעניקה לו משמעות דתית. אתר האינטרנט הרשמי של מכה קולה (באנגלית) ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
Stella & Steve

Stella & Steve (בעברית: סטלה וסטיב) הוא מיני-אלבום השני של הזמרת-יוצרת הניו זילנדית ביני. האלבום יצא לאור ב-15 בנובמבר 2019, על ידי חברת התקליטים ריפבליק רקורדס. מתוך האלבום יצאו שלושה סינגלים. מידע על האלבום Stella & Steve באתר MusicBrainz מידע על האלבום Stella & Steve באתר AllMusic האלבום Stella & Steve באתר Last.fm BENEE Unveils New EP Stella & Steve! Stella & Steve by BENEE, apple
Fire on Marzz

Fire on Marzz (בעברית: אש על מארז) הוא המיני-אלבום הראשון של הזמרת-יוצרת הניו זילנדית ביני. האלבום יצא לאור ב-28 ביוני 2019, על ידי חברת התקליטים ריפבליק רקורדס. מתוך האלבום יצאו ארבעה סינגלים. מידע על האלבום Fire on Marzz באתר MusicBrainz מידע על האלבום Fire on Marzz באתר AllMusic האלבום Fire on Marzz באתר Last.fm Album review: Benee, Fire on Marzz Fire on Marzz by BENEE, music.apple
אבזם

אבזם הוא אביזר המשמש לחיזוק שני קצוות רופפים, כאשר קצה אחד מחובר אליו והשני מוחזק על ידי תופס באופן מאובטח אך מתכוונן. דוגמאות - הקצוות של חגורה, נעליים וכדומה. לפני המצאת הרוכסן, נעשה שימוש רב באבזמים להידוק של נעליים מסוגים שונים. פרק זה לוקה בחסר. אנא תרמו לוויקיפדיה והשלימו אותו. בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. אבזמים שימשו ביוון העתיקה וברומא – במיוחד בפרטי לבוש צבאיים. האבזמים היו נפוצים בהמשך גם בתרבות הקלטית. בשל הפשטות והעמידות של האבזם, הוא הפך פופולרי במיוחד ברתמות – במיוחד בנעליים ובמגפיים (במיוחד לפני המצאת הרוכסן). האבזם משמש לרוב בחגורות, אם כי עדיין משתמשים בו בנעליים ובמיוחד במגפיים. ניתן גם לראות אבזמים על תרמילים, שעונים ותכשיטים שונים. כמו כן נעשה גם שימוש באבזמים באופנה גותית מודרנית. אבזם חגורה עשוי זהב אבזם מהודר על חגורה מודרנית אבזם בצורת שתי לולאות מדיה וקבצים בנושא אבזם בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
לאסלו שויום

לאסלו שויום (בהונגרית: Sólyom László, בתעתיק פונטי: [ˈlaːsloː ˈʃoːjom]; 3 בינואר 1942 – 8 באוקטובר 2023) היה משפטן ופוליטיקאי הונגרי ששימש כנשיא הונגריה בין השנים 2005–2010. שויום נולד בעיר ההונגרית הדרומית פץ'. הוא למד משפטים באוניברסיטת פץ' וסיים את לימודיו ב-1965. שויום שימש כפרופסור באוניברסיטאות ובמכוני משפטים בבודפשט: ב-ELTE משנת 1983, ב-PPKE משנת 1996 ובאקדמיית השפה הגרמנית ע"ש ג'ולה אנדראשי משנת 2002. הוא עבד גם ביינה, גרמניה במשך 3 שנים. בתחילת הקריירה הפוליטית שלו, בסוף שנות ה-80, שימש כיועץ משפטי לארגוני זכויות הסביבה והאזרחים. כמייסד "מעגל הדנובה" היה לו תפקיד משמעותי בענייני הגנת הסביבה, כמו למשל מניעת הקמת סכר נאג'מארוש, שבנייתו הייתה פוגעת באזורי המחיה בחלקה הצפוני של הדנובה. הוא נמנה עם המייסדים של מפלגת הפורום ההונגרי הדמוקרטי (MDF) בשנת 1987, והכריז שהמפלגה מהווה אופוזיציה במשא ומתן החשוב שהוביל לשינוי צורת השלטון בהונגריה ולכינונה של דמוקרטיה פרלמנטרית. ב-1989 היה שויום חבר בוועד המרכזי של המפלגה למשך זמן קצר, אולם הוא עזב את עיסוקיו בפוליטיקה הפנימית של המפלגה כבר באותה שנה, לאחר שנבחר לבית המחוקקים ההונגרי. הוא זכה בנשיאות הבית חצי שנה מאוחר יותר, והחזיק במשרה זו עד 1998. במהלך אותה התקופה, לבית המחוקקים היה תפקיד משמעותי בייצוב הדמוקרטיה וחיזוקה בהונגריה. באותה משרה הוא תרם לביטול עונש המוות במדינה, והגנה על זכויות מידע, חופש הדעה והמחשבה. כמו כן, הוא הביא להגנה חוקתית על אזרחיה ההומוסקסואלים של הונגריה. ב-7 ביוני 2005 נבחר שויום לכהן כנשיא הונגריה והחליף את פרנץ מאדל, לאחר שניצח בבחירות את מועמדת המפלגה הסוציאליסטית ההונגרית, קטאלין סילי והוא הושבע לנשיאות ב-5 באוגוסט 2005. נפטר ב-8 באוקטובר 2023. מדיה וקבצים בנושא לאסלו שויום בוויקישיתוף לאסלו שויום, באתר אנציקלופדיה בריטניקה (באנגלית)
ויקר (קומיקסאי)

ויקר (Vicar) שם העט לויקטור חוסה אריאגדה ריוס (בספרדית: Víctor José Arriagada Ríos;‏ 16 באפריל 1934 – 3 בינואר 2012), היה קריקטוריסט צ'יליאני, שנודע בקריירה הפורה שלו כצייר קומיקס של דיסני. תוך כדי לימודי אמנות ותיאטרון החל ויקר את הקריירה שלו כקריקטורסיט פוליטי במוסף הקומיקס לעיתון "אל מרקוריו" (ספ') בשם "ממפטו" (ספ'). הוא החל מאייר למגזינים שונים "טופז" (ספ'), "אל פינגווינו" (ספ'), ו"ברברסס" (ספ') שם יצר את הראשונים מדמויותיו המוכרת, קוויבדו ופאלטה העיוורים, בהשראת הנשיא חורחה אלסנדרי (ספ'). ויקר עבר לספרד בשנת 1960 ואייר בעבודות שונות, כולל בסרט האנימציה "קוסם החלומות" (אנ'). הוא נכנס לתחום הקומיקס בשנת 1966. חמש שנים לאחר מכן החל לצייר קומיקס של דמויות דיסני עבור המו"ל הדני גוטנברגוס (כיום קבוצת אגמונט). הוא חזר לצ'ילה ב-1975. מעמדו של ויקר בדיסני הלך וגדל עם השנים, ועד מהרה הוא ניהל סטודיו שלם, עם מספר אמנים ואמני דיו שעבדו תחתיו עבור התאגיד. הוא כתב רק שניים מסיפוריו בעצמו, "תחרות החורף" משנת 1986 ו"ברווז בר מזל" משנת 1997. ויקר וצוותו הפיקו עבור דיסני עד 200 עמודים בשנה. לאחר מאבק ממושך בלוקמיה, נפטר ויקר ב-3 בינואר 2012. ויקר, במסד הנתונים הקולנועיים IMDb (באנגלית) ויקר, באתר למביק (באנגלית) "Fallecio VICAR (1934–2012)". Dos Cafés y una Mesa. 3 בינואר 2012. אורכב מ-המקור ב-26 באפריל 2012. נבדק ב-4 במרץ 2013. {{cite web}}: (עזרה) Rauch, Marco. "Fallece Vicar (1934–2012)". Mythica Ediciones. אורכב מ-המקור ב-26 באפריל 2012. נבדק ב-4 במרץ 2013. {{cite web}}: (עזרה) "A Lucky Duck, written and drawn by Vicar". Inducks. נבדק ב-4 במרץ 2013. {{cite web}}: (עזרה) "Vicar". Lambiek Comiclopedia. נבדק ב-4 במרץ 2013. {{cite web}}: (עזרה) ערך זה הוא קצרמר בנושא קומיקס ובנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקר (קומיקסאי)".